Diari Oficial de la Generalitat Valenciana


Sumari del DOGV 5304, del 17-07-2006 (2006/8172)

RESOLUCIÓ de 19 de juny de 2006, del Director General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc entre la Conselleria de Territori i Habitatge i la Universitat Catòlica de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/8172


Data del document
:   19-06-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * ecologia
    * cooperació administrativa
    * universitat

RESOLUCIÓ de 19 de juny de 2006, del Director General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc entre la Conselleria de Territori i Habitatge i la Universitat Catòlica de València. [2006/8172]  
Subscrit, després de la tramitació prèvia reglamentària, entre la Conselleria de Territori i Habitatge i la Universitat Catòlica de València, l'11 d'abril de 2006, un Conveni Marc de col.laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 0460/2006, i que figura com a annex d'esta Resolució.  
València, 19 de juny de 2006.. El Director General de Relacions amb les Corts i Secretariat del Govern: Antonio V. Peral Villar   
CONVENI MARC ENTRE LA CONSELLERIA DE TERRITORI I HABITATGE I LA UNIVERSITAT CATÒLICA DE VALÈNCIA  
València 11 d'abril de 2006  
D'una part, l'honorable conseller de Territori i Habitatge de la Generalitat, Sr. Rafael Blasco Castany, segons Decret 7/2004, de 27 d'agost, del president de la Generalitat, (DOGV núm. 4830, del 30/08/04), pel qual s'assigna la titularitat de les conselleries en què s'organitza l'administració de la Generalitat, en nom i representació d'aquesta, d'acord amb les facultats que li confereix la Llei 5/1983, de 30 de desembre, del Govern Valencià.  
D'una altra el Sr. José Alfredo Peris Cancio, en qualitat de rector de la Universitat Catòlica de València (en endavant UCV), d'acord amb l'article 42) i dels estatuts de l'entitat, amb CIF G-97025787, amb domicili social a València, carrer Guillem de Castro, 94, CP 46200.  
EXPOSEN  
1. Que l'àmbit territorial d'actuació de la Universitat Catòlica de València Sant Vicent Màrtir és la Comunitat Autònoma de València, i pot establir relacions de cooperació i acords amb altres institucions públiques o privades, tant nacionals com estrangeres.  
2. Que entre d'altres, són fins propis de la Universitat Catòlica de València Sant Vicent Màrtir els següents:  
a) Formar universitaris i professionals que realitzen la seua labor d'acord amb la cosmovisió, antropologia i ètica catòliques.  
b) Ajudar a la formació integral dels seus membres perquè puguen servir la societat i l'Església.  
c) Oferir un servei de formació permanent al seu personal docent i investigador, com també a altres professionals.  
d) Difondre el coneixement i la cultura a través de la formació universitària tant de grau com de postgrau.  
e) Cooperar en el desenvolupament científic i cultural de la societat.  
3. Que la Conselleria de Territori i Habitatge, organisme públic de la Generalitat Valenciana, és el màxim òrgan encarregat de la direcció i execució de la política del Consell de la Generalitat en matèria d'ordenació i planificació del territori, medi ambient, gestió del sòl i habitatge, i exerceix les competències que en aquestes matèries té atribuïdes. De la Conselleria depén, entre altres, la xarxa de parcs naturals de la Comunitat Valenciana, entre els objectius de la qual es troba la divulgació d'estudis científics per a ús didàctic, l'educació ambiental i la investigació de temes relacionats amb aquest, el foment, l'estudi i la difusió de la problemàtica ambiental i urbanística, la sostenibilitat del desenvolupament i l'atenció de la biodiversitat de la Comunitat Valenciana.  
Que tant la Conselleria com la UCV desitgen col.laborar en els camps formatius i científics d'interés comú, incloent tant la participació en projectes conjunts d'àmbit nacional o internacional com la col.laboració en activitats educatives i d'assessorament científic. I per tant, havent-hi una coincidència en l'interés en la cooperació per a un major benefici de la societat a què ambdues institucions estan cridades a servir.  
CONVENEN  
Estretir les seues relacions, unir esforços i establir normes àmplies d'actuació que canalitzen i incrementen, dins d'un marc preestablit, els contactes i col.laboracions d'acord amb les següents  
CLÀUSULES  
Primera. Finalitat de l'acord de col.laboració  
L'objecte d'aquest acord és l'establiment d'un marc d'actuació per a la col.laboració entre la UCV i la Conselleria en activitats d'investigació, formació d'alumnes i personal i d'intercanvi d'experts i professionals, com també en tasques d'assessorament científic; tot això en el camp ambiental, de la conservació de la biodiversitat i de l'ordenació del territori.  
Segona. Modalitats de col.laboració  
En els camps descrits en la clàusula anterior les modalitats de col.laboració podran ser dels tipus següents:  
a. Assessorament mutu en qüestions relacionades amb l'activitat d'ambdues entitats.  
b. Organització i execució d'activitats comunes relacionades amb la formació acadèmica d'alumnes de la UCV   
c. Organització i execució de projectes d'investigació relacionades amb la xarxa de parcs naturals de la Comunitat Valenciana.  
d. Cooperació en programes d'educació i sensibilització.  
e. Publicació d'estudis d'interés sobre els parcs de la xarxa esmentada.  
f. Totes les altres que siguen considerades d'interés mutu, dins de les disponibilitats de les parts i de les activitats que constitueixen l'objecte d'aquest acord marc.  
Quarta. Normes de funcionament  
Els convenis singulars derivats d'aquest acord de col.laboració quedaran sotmesos a les normes de la UCV i de la Conselleria de Territori i Habitatge en la forma que establisquen els convenis singulars, tenint en compte la naturalesa de la col.laboració i el centre on es realitze el treball.  
Cinquena. Establiment de la comissió mixta  
Per a facilitar l'elaboració dels convenis singulars, el seu seguiment i compliment, es constituirà una comissió mixta paritària integrada per un professor de la UCV i una persona designada per la Conselleria de Territori i Habitatge. Aquesta comissió es constituirà en el termini de trenta dies, comptadors a partir de la data de la firma d'aquest acord marc.  
La comissió mixta dictarà les seues normes internes de funcionament, i s'haurà de reunir quan ho sol.licite alguna de les parts i, en tot cas, almenys una vegada a l'any.  
Sisena. Funcionament de la Comissió Mixta  
Corresponen a la comissió mixta, entre altres, les funcions següents:  
a. Proposar possibilitats de col.laboració en temes científics i formatius d'interés comú.  
b. Preparar els convenis singulars d'execució d'aquest acord marc sobre les matèries seleccionades, dins de les modalitats de col.laboració establides en la clàusula segona.  
c. Elevar les propostes que elabore als òrgans competents de les dues parts.  
d. Aclarir i decidir tots les dubtes que puguen plantejar-se en la interpretació i execució dels convenis singulars.   
e. Realitzar el seguiment dels convenis singulars que se subscriguen.  
Setena. Entrada en vigor i duració  
Aquest acord de col.laboració entrarà en vigor en el moment de la firma i la seua vigència serà de quatre anys, renovables per períodes iguals per acord tàcit.  
Vuitena. Modificació i rescissió  
Les parts podran denunciar o modificar aquest document en qualsevol moment per mutu acord. Qualsevol de les parts podrà, al seu torn, denunciar aquest acord comunicant-ho per escrit a l'altra part amb sis mesos d'antelació a la data en què haja de donar-se per acabat. En ambdós casos hauran de finalitzar-se les tasques dels convenis singulars que estiguen en vigor.  
Novena. Naturalesa jurídica  
Aquest conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues pròpies normes, i en allò no previst, supletòriament, pels principis d'aquesta legislació i els generals de l'ordenament jurídic administratiu.  
I en prova de conformitat de tot el que antecedeix, firmen en triple exemplar aquest document, en el lloc i la data dalt indicats.  
El conseller de Territori i Habitatge  
Rafael Blasco Castany  
El rector de la Universitat Catòlica de València  
José Alfredo Peris Cancio